Stand by Me Doraemon

Stand by Me Doraemon (aŭ STAND BY ME ドラえもん, esperante: Restu ĉe mi, Doraemon) estas japana komputil-generita animacia filmo de 2014, bazita sur la japana mangao kaj animeo Doraemon fare de Fujiko F. Fujio ekde 1969. La reĝisoro de la filmo estis Takashi Yamazaki kaj ĝi premieris la 8-an de aŭgusto 2014 en Japanio.Stand by Me Doraemon (movie)

Stand by Me Doraemon estis komerca sukceso en sia devenlando. Ĝi atingis la unuan lokon en la kinejajn listojn dum kvin sinsekvaj semajnoj kaj ĝi havis la duan plej bonan enspezon de la jaro 2014 (183 milionoj da dolaroj), nur malantaŭ la Disneja Frozen.https://www.boxofficemojo.com/title/tt3331846/?ref_=bo_tt_tab#tabs Por la filmo estis komponita kanto Himawari no Yakusoku (ひまわりの約束, laŭlitere "Sunflora promeso"), interpretita de Motohiro Hata.

Ĝia sekvaĵo estis lanĉita la 20-an de novembro 2020.

 Intrigo 
Nobita Nobi estas kvinaklasano kiu daŭre akiras malaltajn notojn pro sia mallaboremo. Lia prapranepo Sevaŝi observas ĉion en la 22-a jarcento, kaj iras al la pasinteco por doni al Nobita robotan katon nomatan Doraemon. Sevaŝi esperas, ke Doraemon helpos plibonigi la estontecon de Nobita, kaj la roboto nur revenos al la 22-a jarcento kiam Nobita certigos al si bonan estontecon.

Nobita ade petas estontecajn inventaĵojn al Doraemon por solvi siajn problemojn. Li estas enamiĝinta al samklasano Ŝizuka Minamoto, sed ĉiuj siaj klopodoj igas Ŝizuka-n pli proksima al Hidetoŝi Dekisugi, elstara studanto. Nobita provas egali Hidetoŝi-n per studado, sed liaj provoj estas senutilaj kaj li fine decidas forlasi Ŝizuka-n por ke ŝi estu pli feliĉa apud alia pli taŭga viro. Ĉi tiu mensa ŝanĝo helpis aliformigi la estontecon de Nobita, kaj nun li edziĝus kun Ŝizuka en la estonteco.

Ĉi tiel, la komisio de Doraemon finiĝis kaj li havas 48 horojn por adiaŭi Nobita-n kaj reveni al la 22-a jarcento.

 Voĉaktoroj 
+NomoJapana voĉaktoroDoraemonWasabi MizutaNobita NobiMegumi OharaSatoshi Tsumabuki (plenkreska)Ŝizuka MinamotoYumi KakazuTakeŝi "Gian" GodaSubaru KimuraSuneo HonekavaSeki TomokazuPatrino de NobitaKotono MitsuishiPatro de NobitaYasunori MatsumotoPatrino de GianMiyako TakeuchiSevaŝiSachi MatsumotoJaiko GodaVanilla YamazakiHidetoŝi DekisugiShihoko HaginoInstruistoWataru TakagiPatro de ŜizukaAruno Tahara

 Referencoj 

 Eksteraj ligiloj 

  japane
 Unua antaŭfilmo en YouTube japane
 Oficiala filmretejo  ĉe Toho japane
  itale

Kategorio:Japanaj filmoj
Kategorio:Doraemon
Kategorio:Filmoj aperintaj en 2014
Kategorio:Fantastaj filmoj